
Oppsummering fra Workshop 110205
25 påmeldte, 4 meldt frafall.

Sissel Myrvang ønsket velkommen. 

Workshopen startet med innspill fra de frammøtte

Rita Rasmussen:

· Vitenskapelig ansatte/valgte ledere bruker ikke DocuLive.

· Saksbehandlere leverer også e-post til registrering.

· Avslag på NFR-søknader er ikke registrert. Hvordan skal disse behandles? Det ligger mye arbeid i å følge opp søknadsprosessen.

Lill Heidi Steen:

· Med-fak prøver å få alle administrative ledere til å bruke DocuLive aktivt. 

· Saksbehandlere ønsker informasjon om ny funksjonalitet pr e-post.

Gerd Furumo:

· Alle NFR-prosjekter ved ISM/Med.fak får en administrativt ansatte som saksbehandler.

Ddiskusjon om behandlingsmåten for NFR-prosjekter, særlig for avslag ble dette nevnt:

Rigmor Gärtner:

· SVF samler alle avslagene i en protokoll, uten å registrere dem. (Diskusjon på SVF om å få rutinene rundt forskningssøknadene på fote igjen.)

Benny Pedersen:

· NFH registerer/skanner alle avslag med begrunnelsen og unntar disse fra offentlighet.

· Enhetens ledelse skal bekrefte/godkjenne alle søknader før de sendes, derfor er det fullt mulig å få alle søknadene registrert.

Edel Hauan:

· TMU registrerer avslag, men skanner kun følgebrevet.

Lilly Martinsen:

· Samisk senter registrerer det de får.

Lill Heidi Steen:

· MED-fak registrerer og skanner.

Inger-Lise Strandheim:

· JUR-fak registrerer/skanner alle avslag.

Anne Sofie Spjelkavik Hansen:

· MNF registrerer og skanner alle avslag. Kun vedleggene unntas fra offentligheten.

Sissel Myrvang: Oppsummering om NFR-søknader 

Gjennom kontakt med Tore Guneriussen (Forsknings- og studieavdelinga) og andre er det registrert et ønske i organisasjonen om en bedre oversikt over NFR- søknadene. Det anbefales at også avslag registreres og skannes. Avslaget inneholder vurderinger og begrunnelser, derfor skal journalposten (ikke bare vedlegget) unntas fra offentlighet (UO-2, par. 6......). 

Om man unntar bare vedlegget, så vises dette ikke i saksbehandlermodulen. En saksbehandler kan dermed sende en dokumentpost, hvor deler er unntatt offentligheten, på e-post til eksterne parter.

Hva har skjedd siden sist? (Sissel Myrvang orienterte)

· Endelig dato for eArkiv/eSB er endret til 1. april 2005. 

· Workshop med Software Innovation i januar. Overgang til Public 360 var det sentrale temaet. UiTø avventer tilbakemeldinger på innsigelser på produktet. Testbase på Public 360 opprettes sannsynligvis vår/sommer 2005, og danner grunnlag for videre vurdering av tidspunkt for overgang til P360.

· DocuLives databasesituasjon er litt sprengt. Flytting til ny server vil bedre kapasiteten noe, men ny DocuLive-database kan likevel bli aktuelt, avhengig av tidsperspektivet for overgang til P360.

· PØA-ledelsen ønsker mer informasjon ut til brukerne om overgang til eSB/eArkiv. Det er holdt demo på fellesmøte for fakultets- og avdelingsdirektørene, og det vil bli invitert til info/demo-møte ute på enhetene. Dette for å informere om endringene og å få dialog om ev. spesielle problemstillinger på enhetene. 

· Hver avdeling må klargjøre sin situasjon med tanke på nye funksjonalitet i DocuLive. Ev. ny ledelsesstruktur fra høsten vil måtte involvere faglige ledere i større grad. 

· Det vil bli satset på oppfriskningskurs framover.

· Mange saksbehandlere trenger å heve kompetansen sin på DocuLive. Det vil bli satset på å få enkel informasjon om ny funksjonalitet i DocuLive ut på internett.

Elektroniske møtebøker

Arkivarene ble delt inn i grupper for å diskutere framlagte forslag til handtering av elektroniske møtebøker.

Oppsummering av gruppediskusjonene:

- Noen ledere krever signatur på referatet fra alle styremedlemmer. Hvordan møter vi det?

+ Møtebøker på papir vil være kronologisk, noe som er mer oversiktlig (tilnærmet samme funksjonalitet kan oppnås elektronisk)

+ Møtebøker på papir er lett tilgjengelige (for hvem?)

 - Mye jobb med lenking?

+ Lenker gir umiddelbar oversikt (mindre klikking)

+ Slipper arbeid/kostnader med ordning og innbinding

Deretter ble det en vising og gjennomgang av hvordan en elektronisk møtebok vil kunne se ut i DocuLive.

Oppsummering

Det er ingen lovpålagte krav, eller krav fra Riksarkivaren, som tilsier at møtebøker må opprettholdes på papir. Det kan imidlertid være aktuelt å gi bestemmelser om hvilke krav som er aktuelt å stille til logging av informasjon i DocuLive i tilfeller der en sak skal godkjennes av andre enn saksbehandler sjøl. 

Tanken er at elektronisk møtebok dannes med utgangspunkt i eksisterende sak for møteinnkalling/dagsorden og referat for styrer og andre  beslutningsfora. Det lages pekere fra innkalling/dagsorden (eller referatet der dagsorden ikke finnes) til de aktuelle filene for saksfremlegg i andre journalposter.

Det kan være ønskelig å skille ut disse sakene med arkivkode MØTEBOK i en egen arkivdel.

For de fleste styrer/utvalg vil det fortsatt lages ett eksemplar på papir med underskrifter som brukes til å kopiere møtepapirer til møtedeltakerne. 

Ett eksemplar av underskrevet eksemplar (fortrinnsvis originalen) leveres arkivet og oppbevares som en sikkerhetskopi av møteboka i en overgangsperiode.

Samisk senter sender ut sakspapirer elektronisk (pdf-fil) til medlemmene. 

Periodisering (Sissel Myrvang)

Det tas sikte på et ”kort, mykt” periodeskille, dvs. en overlappingsperiode fra og med 1. april 2005 til seinest 31. desember 2005. 

· Alle saker som ikke får nye dokumenter etter 1. april 2005 skal avsluttes og arkiveres i papirarkivet.

· Alle saker som starter etter 1. april 2005 skal være i eArkiv.

· Saker som er startet før 1.4.05 og får nye dokumenter etter 1.4.05 skal overføres eArkiv. 

NB: Alle journalpostene må sjekkes for å sikre at saken er komplett elektronisk. Eventuelt kan man skille ut disse sakene fra det papirbaserte arkivet, oppbevare disse separat til man har fått kvalitetssikret alle dokumentene for elektroniske filer.

For at ikke arbeidet med å kvalitetssikre gamle saker skal skape for mye arbeid, bør store saker som har løpt over flere år likevel avsluttes på papir, og ny sak opprettes for nyere dokumenter. Det samme gjelder for ”samlesaker” som løper over flere år. Det lages krysshenvisning mellom sakene, og det noteres henvisning på saksomslaget for saken på papir.

Forberedelser

Alle dokumenter med orginalstempel må tilbake til arkiv. Det er viktig at arkivene satser på restanselister fram mot 1. april 2005. Status R og F må også sjekkes. Til hjelp med dette er det laget noen standardsøk som er lagret i mappen for arkivarer under fane 3 i Plus-modulen. Eldre restanser (f.eks. eldre enn ett år, noe avhengig av type dokumenter) bør man avslutte selv om man ikke finner originaldokumentet. Ta da utskrift fra DocuLive, noter på dokumentet at det er utskrift fra DocuLive og avskriv dokumentet. Om el.-filen mangler så skrives dette i tilleggsopplysningene og det noteres på saksomslaget i arkivet.

Avslutt flest mulig saker, jamfør også det som er sagt om avslutning av eldre saker under periodisering, tredje kulepunkt, ovenfor.

Ufordelte saker vil det bli viktig for arkivet å holde under kontroll for framtiden. Saker kommer til fordeling om rett kontor er påført. (For eksempel Sadm/PØA…) Om ikke kontor er påført vil det bli merarbeid for mottakers arkiv å søke opp disse sakene.

Tromsø, 28.02.2005

Anne Sofie Spjelkavik Hansen 

(Med noen tilleggskommentarer i ettertid av Sissel)

